**JELGAVAS PILSĒTAS PAŠVALDĪBAS 2021.GADA 25.FEBRUĀRA**

**SAISTOŠO NOTEIKUMU NR.21-8 “GROZĪJUMI JELGAVAS PILSĒTAS PAŠVALDĪBAS 2015.GADA 12.NOVEMBRA SAISTOŠAJOS NOTEIKUMOS**

**NR.15-19 „SOCIĀLĀS PALĪDZĪBAS PABALSTU UN SOCIĀLO GARANTIJU PIEŠĶIRŠANAS NOTEIKUMI””**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1.Īss projekta satura izklāsts | Saistošie noteikumi  (turpmāk - noteikumi) tiek izdoti, lai saskaņā ar 18.02.2021. grozījumiem Sociālo pakalpojumu un sociālās palīdzības likuma Pārejas noteikumu 37.1 punktu nodrošinātu lielāku finansiālo atbalstu mājsaimniecībām vai atsevišķai personai mājsaimniecībā, kura nonākusi krīzes situācijā sakarā Covid-19 izplatību valstī izsludinātās ārkārtējās situācijas dēļ, attiecīgi veicot grozījumu Jelgavas pilsētas pašvaldības 12.11.2015. saistošajos noteikumos Nr.15-19 „Sociālās palīdzības pabalstu un sociālo garantiju piešķiršanas noteikumi” 61.punktā. Ņemot vērā, ka tiek palielināta valsts nodrošinātā mērķdotācija pašvaldībām izdevumu segšanai 50 procentu apmērā no personai izmaksātā pabalsta krīzes situācijā apmēra, bet ne vairāk kā 75,00 *euro* (šobrīd 40,00 *euro*) mēnesī, pabalsts krīzes situācijā sakarā ar Covid-19 infekcijas izplatību tiek palielināts no 80,00 *euro* (šobrīd) uz 150,00 *euro*  katrai personai mājsaimniecībā. Laika periods pabalsta krīzes situācijā sakarā ar Covid-19 izplatību piešķiršanai piemērojams no 2021.gada 1.februāra līdz 2021.gada 30.jūnijam. Saeima 2020. gada 5. jūnijā pieņēma un 2020. gada 10. jūnijā stājās spēkā  [Covid-19 infekcijas izplatības pārvaldības likums](https://likumi.lv/ta/id/315278-covid-19-infekcijas-izplatibas-parvaldibas-likums), kur cita starpā [24.pants](https://likumi.lv/ta/id/315278-covid-19-infekcijas-izplatibas-parvaldibas-likums#p24) nosaka, ka pašvaldības saistošos noteikumus saistībā ar Covid-19 infekcijas izplatību un paskaidrojuma rakstu izsludina, tos publicējot oficiālajā izdevumā "Latvijas Vēstnesis", un saistošie noteikumi stājas spēkā nākamajā dienā pēc to izsludināšanas, ja tajos nav noteikts cits spēkā stāšanās termiņš. |
| 2.Projekta nepieciešamības pamatojums | Noteikumi nepieciešami, lai sakarā ar grozījumiem Sociālo pakalpojumu un sociālās palīdzības likuma Pārejos noteikumos par valsts nodrošinātās mērķdotācijas pašvaldībām izdevumu segšanai palielināšanu, nodrošinātu iespēju saņemt lielāku pabalstu krīzes situācijā sakarā ar Covid-19 izplatību un ilgākā laikā periodā līdz 2021.gada 30.jūnijam. |
| 3.Informācija par plānoto projekta ietekmi uz pašvaldības budžetu | Noteikumu realizēšanai tiek plānoti naudas līdzekļi JSLP 2021.gada budžetā. Tiek prognozēts, ka sakarā ar izmaiņām normatīvajos aktos pabalsta krīzes situācijā izmaksai ir nepieciešami papildu naudas līdzekļi par kopējo summu 15000,00 *euro* (20 personas x 150,00 *euro* mēnesī x 5 mēneši laika periodā no 01.02.2021. līdz 30.06.2021.). |
| 4.Informācija par plānoto projekta ietekmi uz uzņēmējdarbības vidi pašvaldības teritorijā | Nav. |
| 5.Informācija par plānoto projekta ietekmi uz administratīvajām procedūrām | Nav. |
| 6.Informācija par konsultācijām ar privātpersonām | Nav notikušas. |

Jelgavas pilsētas domes priekšsēdētājs A. Rāviņš